Kacey Musgraves

Kacey Lee Musgraves (sündinud 20. augustil 1988) on USA kantrilaulja ja helilooja.

Suurema tuntuse saavutas aastal 2007, osaledes Ameerika Ühendriikide telekanali USA Network korraldatud lauluvõistlusel Nashville Star, kus ta saavutas seitsmenda koha. Enne seda oli ta avaldanud juba kolm albumit.  

2012. aastal sõlmis ta lepingu plaadifirmaga Mercury Nashville ja avaldas kaks albumit: "Same Trailer Different Park" (2013) ja "Pageant Material" (2015), mis said väga positiivse vastuvõtu. Debüütalbum "Same Trailer Different Park" (2013) võitis 2014. aastal Grammy auhindade jagamisel parima kantrialbumi auhinna ja ka 2015. aastal ilmunud album "Pageant Material" oli 2015. aasta Grammy nominentide nimekirjas.

Järgmine album „Golden Hour“ (2018) tähistas Musgravesi loomingus stiililist laienemist kantrist popi ja folgi suunas ning tõi talle rahvusvahelise läbimurde. Album võitis 2019. aasta Grammy auhindadel neli auhinda, sealhulgas aasta albumi, parima kantrialbumi, parima kantriloo ja parima kantriesituse auhinna.

2021. aastal ilmus album „Star-Crossed“, mis käsitles tema lahutust ja sellega kaasnenud südamevalu ning oli mõjutatud pop- ja elektroonilisest muusikast. Album pälvis vastaka, kuid laialdase tähelepanu ning debüteeris USA edetabelite tipus. 2022. aastal andis Musgraves välja albumi „Deeper Well“, mis tähistas naasmist akustilisema ja folkilikuma kõla juurde. Albumit on kriitikud hinnanud kui küpset ja sisekaemuslikku peatükki tema loomingus.

2025. aastal võitis Kacey Musgraves parima kantriloo Grammy loo “The Architect” eest albumilt Deeper Well.

  Elukäik 
Kacey Musgraves sündis Ameerika Ühendriikides Texase osariigis Goldeni linnas. Juba kaheksa-aastaselt kirjutas ta (algkooli lõpetamise puhul) loo "Notice Me". Kõigepealt õppis ta mandoliinimängu. 12-aastaselt hakkas ta võtma kitarritunde kohalikult muusikult John DeFoore'ilt. Kui ta oli laps, viis ema teda sageli kohalikele muusikafestivalidele esinema.

 Karjäär 
Elades 2008. aastal Austinis, avastati Kacey plaadifirma Triple Pop poolt, kellega ta salvestas kaks lugu – "Apologize" ja "See You Again".

Kacey Musgraves osales koos ansambliga Lady Antebellum nende "Own the Night" (2012) turneel Suurbritannias. Samal aastal allkirjastas ta lepingu plaadifirmaga Mercury Records ja avaldas soolo debüütsingli "Merry Go Round", mis sisaldus ka albumil "Same Trailer Different Park", millel olevad lood kirjutas ta koos Shane McAnally ja Luke Lairdiga ning mis avaldati 19. märtsil 2013. 

Musgraves osales 2013. aastal singli – "Mama's Broken Heart" kirjutamisel, mille esitajaks on Miranda Lambert. "Same Trailer Different Park" albumilt võib leida ka hittlood "Blowin' Smoke" ja "Follow Your Arrow". Viimati nimetatud lugu platseerus ajakirja Rolling Stone läbi aegade parima 100 kantriloo edetabelis 39. kohale.

"Undermine" – lugu, mille kirjutasid ühiselt Kacey Musgraves ja Trent Dabbs, oli esindatud telekanali ABC telesarjas "Nashville". 47. iga-aastasel Kantrimuusika Akadeemia auhindade galal olid nomineeritud neli Kacey Musgravesi lugu ning ta oli nomineeritud ka aasta parima naislaulja kategoorias. Kacey Musgraves oli nomineeritud neljale Grammy auhinnale 56. iga-aastasel Grammy auhindade jagamisel, millega ta jagas Taylor Swifti ja Lorde'ga esikohta kõige enam nominatsioone saanud naiste hulgas. Kacey Musgraves oli nomeeritud parima uue artisti kategoorias, parima kantrialbumi (Same Trailer Different Park) kategoorias ja parima kantriloo kategoorias (kahe looga – "Mama's Broken Heart" ja "Merry Go Round"). "Merry Go Round" võitis Grammy auhinna parima kantriloo kategoorias ja "Same Trailer Different Park" võitis parima kantrialbumi kategoorias. Samuti ühines Kacey Musgraves Katy Perryga tema turneel Prismatic World Tour Põhja-Ameerikas toimunud osas, mille valitud kontsertidest võtsid osa ka Willie Nelson ja Alison Krauss.

Kacey Musgraves osales taustalauljana ka Dierks Bentley singlil "Bourbon in Kentucky", mis sisaldus 2013. aasta albumil "Riser".

Aprillis 2014 võitis Kacey Musgraves aasta parima albumi auhinna iga-aastasel Kantrimuusika Akadeemia auhindade galal. Juunis 2014 avaldas ta uue loo "The Trailer Song". "Same Trailer Different Park" sai augustis 2014 kuldplaadiks; seda on müüdud üle 500 000 plaadi. Singel "Follow Your Arrow" sai samamoodi kuldloo auhinna ja "Merry Go Round" plaatinaloo staatuse. Septembris 2014 avaldas Kacey Musgraves, et on alustanud teise albumi – "Pageant Material" kirjutamist. Singel "Biscuits", mis sisaldub ka sellel albumil, avaldati 16. märtsil 2015. Teise stuudioalbumi "Pageant Material", avaldas Kacey Musgraves 23. juunil 2015.

Kacey Musgraves on enda suurimaks eeskujuks nimetanud Alison Kraussi, öeldes: "...mõtlen, et mitu Grammy auhinda tal on? Ta on jäänud kõige selle juures iseendaks ja ma austan seda."  Enda lemmikartistiks on Kacey Musgraves laulukirjutamiseoskuse tõttu nimetanud John Prine'i.  Samuti nimetab Kacey üheks oma eeskujuks Lee Ann Womackit, kes mõjutas teda lapsepõlves. "Lee Ann Womack pärineb selle koha lähistelt Ida-Texases, kus ma üles kasvasin ja seega olen teda alati endale eeskujuks seadnud". 

 Laulusõnade temaatika ja stiil 
Kacey Musgravesi lood on tuntud oma vastuoluliste teemade tõttu, võttes arvesse, et üldjuhul on kantrimuusika žanr väga konservatiivne. Vastuolulisteks teemadeks on homoseksuaalsuse aktsepteerimine, turvaline seks, marihuaana kasutamine, küsitavused religioonitunnetuses jne. Intervjuus ajakirjale Wall Street Journal rääkis Kacey kriitikast, mis ta lood on saanud. "Arvan, et nimetada mu lugusid mässumeelseks, on madal käitumine. Teemad, millest ma laulan, ei ole minu jaoks vastuolulised. Ma ei tee seda selleks, et kellelegi meele järgi olla vaid räägin asjadest, mis on mulle muljet avaldanud ja mis mõjutavad paljusid inimesi." 

 Diskograafia 
 "Kacey Musgraves" (2007)
 "Same Trailer Different Park" (2013)
 "Pageant Material" (2015)
 "A Very Kacey Christmas" (2016)
 "Golden Hour" (2018)
 „Star-Crossed“ (2021)
 „Deeper Well“ (2022)

 Kontserditurneed 
 Same Tour Different Trailer
 The Kacey Musgraves Country & Western Rhinestone Revue (2016)

 Auhinnad ja nominatsioonid 
AastaAssotsiatsioon Kategooria Tulemus2013ACM Awards Parim naisartistnominent Parim naislauljanominent Aasta muusikavideo – "Merry Go 'Round" (kaks nominatsiooni: artist ja režissöör)nominentCMT Music AwardsAasta naisartisti video – "Merry Go 'Round"nominent Läbimurdev aasta video – "Merry Go 'Round"nominentCMA Awards Aasta singel – "Merry Go 'Round"nominent Aasta album – "Same Trailer Different Park"nominent Aasta lugu – "Mama's Broken Heart"nominent Aasta lugu – "Merry Go 'Round"nominent Aasta naislauljanominent Aasta uustulnukvõitisAmerican Country Awards Aasta uutulnuknominent Uustulnuka aasta video – "Merry Go 'Round"nominentAasta lugu – "Mama's Broken Heart"nominent Aasta lugu – "Merry Go 'Round"nominent2014Grammy Awards Parim uus artistnominent Parim kantrilugu – "Mama's Broken Heart"nominent Parim kantrilugu – "Merry Go 'Round"võitis Parim kantrialbum – "Same Trailer Different Park"võitisACM AwardsAasta naislauljanominent Aasta album – "Same Trailer Different Park" (kaks nominatsiooni: artist ja režissöör)võitis Aasta lugu – "Mama's Broken Heart"nominent Asta video – "Blowin' Smoke"nominentCMT Music Awards Aasta video – "Follow Your Arrow"nominent aasta naisartisti video – "Follow Your Arrow"nominentWorld Music AwardsMaailma parim naisartistnominentMaailma parim kontsertesitusnominentMaailma parim esinejanominentMaailma parim album – "Same Trailer Different Park"nominentCMA Awards Aasta lugu – "Follow Your Arrow"võitis Aasta video – "Follow Your Arrow"nominent Aasta naislauljanominentAmerican Music AwardsLemmik kantriartist: nainenominent2015CMA Awards Aasta naisartistnominent Aasta album – "Pageant Material"nominentAasta video – "Biscuits"nominent2016Grammy Awards Parim kantrialbum – "Pageant Material"nominentACM Awards Aasta naisartistnominent Aasta video – "Biscuits"nominent

 Viited 

 Välislingid 
 Ametlik koduleht
 Kacey Musgraves Twitteris
 Kacey Musgraves Facebookis

Kategooria:Ameerika Ühendriikide kantrilauljad
Kategooria:Sündinud 1988